NaiveNeuron/SloPal huggingface dataset:
M. Hort, podpredseda NR SR: (2010-02-09):
Páni kolegovia, kolegyne, je presne o minútu 19.00 hodín a ja by som... No ja sa vás nepýtam, či je súhlas, lebo trošku to závisí aj odo mňa, či môžem byť po 19.00 hodine, alebo nemôžem. Tak ja vás pustím, ale rozpravu už budeme realizovať až zajtra, ak nejaká bude. Takže otvorím ešte rokovanie v prvom čítaní o návrhu poslancov Národnej rady Slovenskej republiky Jozefa Buriana, Tibora Lebockého a Mojmíra Mamojku na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, ide o takzvaný vodný zákon . Návrh má parlamentnú tlač 1441 a návrh na jeho pridelenie je v rozhodnutí 1481. Dávam slovo teraz poslancovi. Kto je za navrhovateľov? Pán poslanec Lebocký, nech sa páči, priestor pre vaše úvodné slovo.
Hlina, Alojz, poslanec NR SR (2015-05-14):
Vážený pán predseda, vážený pán minister, vážené kolegyne, kolegovia. Chvalabohu, kolega Martvoň už v rozprave nevystúpi, lebo toto je ústne (vyslovené s pobavením). On by vystúpil, aby sa uistil, či má hlavu v zadnici tuná ministra, lebo je mu tam teplo, je tam čo jesť. On pre to urobí všetko, čo sa len dá. Všetko, čo sa len dá, pre to urobí. Takže už nevystúpite (vyslovené s pobavením), pán kolega, vydržte, za chvíľku ide váš zákon volebného obdobia o vesmírnych bytostiach. (Prerušenie vystúpenia predsedajúcim.)
Pellegrini, Peter, predseda NR SR (2015-06-24):
Ďakujem veľmi pekne, pán poslanec, na vaše vystúpenie vidím jednu faktickú poznámku. Končím možnosť prihlásiť sa s faktickou poznámkou. Pán poslanec Kaník, nech sa páči.
Grendel, Gábor, podpredseda NR SR (2021-03-17):
Pán poslanec Mizík.
Jarjabek, Dušan, poslanec NR SR (2012-08-09):
Ďakujem veľmi pekne, pani predsedajúca. Pán minister, ďakujem veľmi pekne za odpoveď. Mňa by ešte zaujímalo v tejto súvislosti, lebo tu sa stala ešte jedna vec, pán poslanec Ivan Štefanec v rámci svojho monológu v parlamente odtajnil mená respondentov, ktorí podpísali petíciu, aby neprichádzalo k zmene dôchodkovej reformy, to boli tie tzv. mená Jóži M. z Dolných Žitanoviec, Lucia Ž. z hornej, dolnej, Magdaléna V. z hornej, dolnej a tak ďalej a tak ďalej, čo si myslíte o tom, neprišlo náhodou k nejakým minimálne etickým problémom v tomto zmysle, keď už teda nechcem hovoriť v súvislosti s týmto o nejakom trestnom čine? Ďakujem.
Laššáková, Jana, podpredsedníčka NR SR (2012-09-11):
Ďakujem, pán podpredseda vlády, zaujmite miesto určené pre navrhovateľa. Teraz dávam slovo spoločnému spravodajcovi z výboru pre financie a rozpočet, pánovi poslancovi Ladislavovi Kamenickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
M. Číž, podpredseda NR SR: (2007-06-19):
(Hlasovanie.) Prítomných 143 poslancov, za 141 poslancov, zdržal sa 1 poslanec, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Teraz prosím predsedu výboru pre verejnú správu a regionálny rozvoj pána poslanca Tibora Cabaja, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 310). Pán predseda, máte slovo.
Brixi, Otto, poslanec NR SR (2012-06-22):
Ďakujem pekne, pani predsedajúca. Pán kolega Beblavý, z toho, čo tu vo vašom príspevku odznelo, mi vychádzajú teda iba dve veci. Buď nemáte absolútne reálnu predstavu o tom, čo sa v RTVS dialo a deje, čo vám nezazlievam, lebo do týchto dní ste sa štylizoval ako odborník na niečo úplne iné. Alebo tú predstavu máte veľmi dobrú, a preto sa snažíte pani riaditeľku Zemkovú udržať vo funkciu zubami nechtami. Ďakujem.
Žitňanská, Lucia, poslankyňa NR SR (2013-05-28):
Dámy a páni, ja mám pocit, že už bolo povedané naozaj všetko, ale napriek tomu som sa rozhodla prihlásiť sa do tejto diskusie, pretože by som chcela vrátiť túto diskusiu k podstate veci. Mám pocit, že príliš sa táto diskusia a tieto vystúpenia sústredia na to, aby sa dokazovalo, že Maroš Žilinka nie je ani príliš mladý a nie je príliš spojený s politikou. Ale myslím si, že to nie je podstatné. Tieto dve otázky by boli totiž podstatné iba vtedy, keby sme si mysleli, že stranu SMER ovláda pani Laššáková s pánom Martvoňom. Áno, títo dvaja poslanci povedali, že Maroš Žilinka je príliš mladý a že je príliš spojený s politikou. Tak ak títo dvaja poslanci určujú politiku strany SMER, tak potom toto je relevantná otázka. Ale ja si stále myslím, aj keď viem, že prst pani Laššákovej je veľmi dôležitý v tomto parlamente, stále si myslím, že politiku strany SMER určuje Robert Fico. A preto by som si dovolila použiť zopár citátov, a nebudem sa vracať rok späť, keď Robert Fico prisľúbil pozíciu šéfa NKÚ opozícii, ale budem citovať z rozhovoru z 3. apríla tohto roku, lebo to nie je tak dávno. Aj vtedy povedal Robert Fico, že platí, že táto pozícia, šéf NKÚ, patrí opozícii. V tom rozhovore povedal viac. A my sme sa rozhodli brať premiéra Fica vážne. Povedal: „Musí to byť kandidát, ktorý získa podstatnú časť hlasov opozície. My sme pripravení v tom prípade takéhoto kandidáta podporiť.“ Dámy a páni zo strany SMER, to povedal v mene aj vás, váš predseda Robert Fico. A táto podmienka je splnená, pretože to platí. Žilinka má podporu troch opozičných strán. Robert Fico ďalej povedal: „Mal by to byť kandidát, ktorý by mal prísť z jednej zo štandardných opozičných strán. Hovorím o KDH, SKDÚ – DS a MOST – HÍD.“ Aj táto podmienka platí. Žilinka je spoločným kandidátom práve týchto strán. Tretieho apríla Robert Fico ďalej povedal: „Mach, Angyal, Mitrík – to sú ľudia, ktorí v minulosti pôsobili v rôznych funkciách, ktoré potvrdili ich opozičnosť, teda ich jasné napojenie na štruktúry opozičných strán.“ Čiže toto je predstava Roberta Fica. Nie, Žilinka nie je členom žiadnej strany na rozdiel od týchto troch ľudí, ale bol v pozícii štátneho tajomníka. Bol vo funkcii, ktorá, povedané touto rečou, dnes potvrdzuje opozičnosť tohto kandidáta. A môžete sa spoľahnúť, že vás bude naozaj kontrolovať. Robert Fico na otázku – Musí mať kandidát na šéfa NKÚ podporu celej opozície? – 3. apríla povedal: „Budeme diskutovať s opozíciou, že ak nie sú schopní sa dohodnúť, či prinajmenšom Ľudová platforma nie je schopná prísť s kandidátom, ktorý by získal komplet podporu štandardných politických subjektov.“ Toto sa práve stalo, ak Robert Fico považuje za štandardné politické subjekty strany SDKÚ – DS, KDH a MOST – HÍD. Tretieho apríla formuloval tieto podmienky váš predseda Robert Fico. Dnes svojím hlasovaním rozhodnete o tom, či kandidát, ktorý spĺňa svojou odbornosťou aj osobnou integritou všetky predpoklady na pozíciu šéfa NKÚ, spĺňa podmienky zákona, spĺňa podmienky Roberta Fica na túto pozíciu, či tohto kandidáta podporíte vo verejnej voľbe, alebo svojím hlasovaním urobíte zo svojho premiéra klamára. Ďakujem pekne. (Potlesk.)
Kollár, Boris, predseda NR SR (2022-12-13):
Ďakujem pekne. Dávam priestor na rokovanie poslaneckých klubov. V minulosti to využíval SMER, sme to rovnako odsúhlasili. Teraz to povoľujem, tridsať minút prestávka. (Prestávka.)
Bláhová, Renáta, predsedníčka Úradu pre dohľad nad zdravotnou starostlivosťou (2021-11-30):
Áno, viem určite sľúbiť tuto, som matka troch dcér, takže, že sa pozrieme čo najrýchlejšie na to úmrtie štvorročného chlapca a ak nebol podaný kvalifikovaný podnet, tak ja osobne sa zastavím za, postavím za to, aby bol podaný kvalifikovane, ak sa nerieši, čiže to vám viem sľúbiť. Takisto mám ale potrebu odcitovať, aj keď som teda nie lekár, odcitovať z Hippokratovej prísahy, ktorá už sa skladá niekoľko tisíc rokov. Už na boha Apolóna v Grécku sa začala skladať, kde teda sa v jednej časti hovorí, že, v tej prísahe, svojim synom aj deťom svojho učiteľa, aj žiakom ktorí sa slávnostne zaviazali lekárskou prísahou umožním, aby sa zúčastňovali na výučbe aj na prednáškach, aj na celej vede. Čiže už niekoľko tisíc rokov lekári musia prisahať na to, že budú rešpektovať vedecké poznatky. To je všetko.
V. Veteška, podpredseda NR SR: (2005-03-16):
K. Džupa, poslanec: Ďakujem, pán podpredseda. A ako keby som bol predvídal do určitej miery reakciu pána poslanca Mikloška, ešte sme problém nezačali riešiť a už nachádzame dôvody, prečo sa nedá riešiť. Bezpochyby je potrebné kvôli svedomiu, kvôli republike, kvôli intelektuálnej prestíži sa s týmto problémom vysporiadať. To neznamená ešte, že tam budú ľudia, ktorí nebudú znalí práva či hodnôt kultúrneho dedičstva. No nekonať v tejto veci je oveľa horšie ako zdôvodniť na samom začiatku, že konať netreba, preto sa prihováram za to, aby Národná rada návrh pani poslankyne, čo sa týka uznesenia smerom k dotknutým ministerstvám, podporila. Prinajmenšom to káže elementárna ľudská slušnosť. Ďakujem.
Jurinová, Erika, podpredsedníčka NR SR (2015-06-18):
Ďakujem, pán minister. Druhá otázka je opäť od pani poslankyne Janky Šípošovej a je venovaná pánovi ministrovi práce, sociálnych vecí a rodiny pánovi Jánovi Richterovi: „Vážený pán minister, v zmysle ktorého uznesenia vlády Slovenskej republiky sa pripravuje návrh zákona o prevencii násilia na ženách a domáceho násilia a ochrane pred násilím na ženách a domácim násilím (zákon o násilí na ženách)?“ Nech sa páči, pán minister.
Tomáš, Erik, poslanec NR SR (2022-02-11):
Deniska, veľmi správne si vlastne zopakovala a popísala celú tú situáciu, ktorá tu je. Hnutie SME RODINA ako jediné z koalície, a to chcem oceniť, sa teda aspoň tvári, že ľudia si zaslúžia referendum o predčasných voľbách, že je potrebné, že je to najvyšší nástroj priamej demokracie, ale riešime tu jednu jedinú dilemu, a to je ten dátum. Ich líder Boris Kollár sľúbil ľuďom referendum v tomto volebnom období. Žiadna retroaktivita nehrozí, a preto keby ten dátum bol naozaj v tomto volebnom období, teda platnosť tej ústavy hneď, ako bude publikovaná, tak by to bolo všetko v poriadku. Ale práve tá perfídnosť a falošnosť toho návrhu spočíva v tom dátume 2024. To je celé. Teraz síce sľubujú, že v druhom čítaní podajú pozmeňujúci návrh, ale tretíkrát už dnes opakujem, dobre vedia, že aj keď to my podporíme, že to do druhého čítania neprejde. A budú ľuďom hovoriť, že oni vlastne ten sľub splnili. Toto ma na tom celom mrzí, zvlášť o to, že Boris Kollár bol ten, ktorý sa prvý postavil na barikády po náleze Ústavného súdu a hovoril tým ľuďom, že toto ľuďom musíme umožniť, toto im musíme dať. Ale v skutočnosti im túto možnosť, aby rozhodli o tom, či chcú túto vládu, alebo nie, nedáva v tomto volebnom období. Taká je pravda a môžme sa okolo toho motať ešte ďalšie tri hodiny.
Pčolinský, Peter, poslanec NR SR (2021-05-10):
Ďakujem pekne. Ja lenže sme, my sme poradu klubu nemali. Ďakujem. (Smiech v sále.)
Laurenčík, Milan, podpredseda NR SR (2020-04-23):
Ďakujem. Na vaše vystúpenie evidujem päť faktických poznámok, posledný bude pán poslanec Petrák. Nech sa páči, pán poslanec Dostál.
Pellegrini, Peter, podpredseda NR SR (2020-09-16):
Ďakujem pekne. Otváram všeobecnú rozpravu o tomto bode. Nemám žiadnu písomnú prihlášku, preto sa pýtam, kto sa chce prihlásiť ústne. Nik. Vyhlasujem rozpravu za skončenú a prerušujem rokovanie o tomto bode programu. Ďakujem veľmi pekne, pán spravodajca. Teraz poprosím pána ministra Hegera, aby pristúpili sme spoločne k druhému čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ománskym sultanátom o zamedzení dvojitého zdanenia a predchádzaní daňovému úniku v odbore daní z príjmov (tlač 186). Nech sa páči.
Grendel, Gábor, podpredseda NR SR (2023-03-30):
Pán poslanec Šudík má doplňujúcu otázku, takže nech sa páči.
Jurinová, Erika, podpredsedníčka NR SR (2014-10-14):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Ľudovítovi Kaníkovi.
Sulík, Richard, poslanec NR SR (2012-10-29):
Ďakujem pekne. Igor, odmyslím si tie nejaké tvoje technické výhrady, že ako je to s tým súhlasom a neviem čím, ktoré by sa určite teda dali napraviť, až naozaj sú tie výhrady oprávnené, ale nemyslím si, že sú nejako zásadné. Ale chcem prejsť k podstate, k tej tvojej hlavnej výhrade, ako to vnímam. Vravíš teda, že Lucia Nicholsonová nepochopila podstatu, a to tú, že rómske ženy, ktoré nemajú deti, sú menejhodnotné, menejcenné, neviem, ako to nazvať. Ale veď my nechceme v žiadnom prípade teraz tie ženy nútiť, aby stratili svoju plodnosť, ako to nazývaš, my im dávame jednu možnosť navyše. Netvrdíme, že to je jediné riešenie a že len toto riešenie vyrieši celú rómsku problematiku. Vravíme, že dávame možnosť takúto navyše, aj keď v rómskej komunite môže byť vnímaná žena, ktorá teda stratila plodnosť, ako menejcenná. Ale ty tiež nevieš zaručiť, že určite všetky ženy v rómskej komunite toto nebudú chcieť. Čiže je to možnosť navyše. A kto chce, ten ju využije, a kto chce, ten ju nevyužije. Ja si myslím, že na tom nič nie je. A súhlasím s tým, že riešenie, ktoré Lucia predkladá, je jednoduché, ale nie je jediné. Máme ďalších niekoľko desiatok, máte aj vy nejakých niekoľko desiatok riešení, respektíve budete ich mať. A len takto dokopy sa to dá riešiť, a nie týmto jedným jediným riešením, aby tu nebola možnosť navyše. A posledná veta. Áno, možno niektorí ľudia zo svojho presvedčenia nechcú zo svojich daní prispievať na sterilizáciu, to môže byť, ale títo ľudia si musia uvedomiť, že dnes prispievajú rádovo viac práve... (Prerušenie vystúpenia časomerom.)
Pellegrini, Peter, podpredseda NR SR (2020-04-28):
Pán poslanec, pán podpredseda, pán podpredseda Šeliga, nech sa páči.
M. Hort, podpredseda NR SR: (2009-12-03):
A otváram teraz všeobecnú rozpravu. Konštatujem, že som nedostal žiadnu písomnú prihlášku, a tak sa pýtam, kto sa do rozpravy hlási ústne. Evidujem prihlášku pána navrhovateľa, pána poslanca Júliusa Brocku. Konštatujem, že ako jediného. Preto uzatváram možnosť prihlásiť sa do rozpravy ústne. Slovo má pán poslanec Brocka, nech sa páči.
Figeľ, Ján, podpredseda NR SR (2013-06-20):
Ďakujem pekne. Ja tiež nenavrhujem hlasovanie, ale v mene troch poslaneckých klubov KDH, SDKÚ – DS a MOST – HÍD žiadam bezodkladné zvolanie poslaneckého grémia po ukončení hlasovania teraz v tomto bloku alebo o 11.00 hodine na prerokovanie ďalšieho bodu programu na tejto schôdzi. Ďakujem pekne.
Kollár, Boris, predseda NR SR (2021-02-24):
Páni poslanci, prosím, zaujmite svoje miesta. Vážené pani poslankyne, vážení pána poslanci, otváram rokovanie 24. schôdze Národnej rady Slovenskej republiky. Zaznie štátna hymna Slovenskej republiky. (Štátna hymna Slovenskej republiky.) Panie poslankyne, páni poslanci, s hlbokým zármutkom sme prijali správu, že 20. februára 2021 navždy opustil naše rady kolega, dlhoročný poslanec Národnej rady Ľubomír Petrák. Táto správa ma ľudsky veľmi zasiahla a chcel by som vyjadriť úprimnú sústrasť celej jeho rodine, pozostalým, blízkym a jeho kolegom. Dávam slovo teraz podpredsedovi Národnej rady Jurajovi Blanárovi, aby vystúpil za Národnú radu Slovenskej republiky k ucteniu si pamiatky zosnulého pána poslanca.
Suja, Miroslav, poslanec NR SR (2021-01-14):
Ďakujem za slovo. Pán predseda Kollár, ja súhlasím s tým, čo ste hovoril, že zdravý sedliacky rozum, ako tomu sa nedá nič vyčítať. Ale skúste mi povedať tým zdravým sedliackym rozumom, či súhlasíte s vyjadrením podpredsedu vlády Hollého, že na to, aby sme sa rozhodli o tomto, stačí pár minút. Jednoduchá otázka, jednoduchá odpoveď: áno, nie. Vy ste hovoril o kolegovi Dostálovi, že nie vždy s ním súhlasíte. Samozrejme, on hovoril, že nesúhlasí s týmto ako opozičný, keby bol, aj ako koaličný. Ale je tu jeden veľký rozdiel. Ako koaličný zahlasuje za. Ale to je vedľajšie. Ja by som poprosil odpoveď na tú otázku, čo som povedal, zdravý sedliacky rozum, či súhlasíte s podpredsedom vlády Holým, ktorý povedal, že na to, aby sme sa o tomto rozhodli, stačí pár minút.
Pčolinský, Peter, podpredseda NR SR (2022-10-26):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Vyhlasujem teda, nech sa páči, pán spravodajca sa prihlásil, nech sa páči.
Grendel, Gábor, podpredseda NR SR (2020-11-12):
Pán poslanec, na vystúpenie pána poslanca Kotlebu by ste mali teraz reagovať.
Pčolinský, Peter, podpredseda NR SR (2023-06-21):
Pani poslankyňa Kozelová.
Šudík, Tomáš, poslanec NR SR (2020-06-04):
Ďakujem za slovo. Kríza sa dotkla aj samospráv a ja zároveň ako aj mestský poslanec by som sa vás chcel opýtať, ako ministerstvo financií vie pomôcť samosprávam v tomto čase. Ďakujem krásne.
Kotleba, Marian, poslanec NR SR (2020-09-29):
Pán poslanec, ja som čakal do konca vášho vystúpenia, že či v ňom zaznie aj nejaký subjektívny váš názor na tento návrh zákona, keďže nezaznel, tak by som sa vás chcel naňho spýtať, či si myslíte, že je naozaj dostatočný, či si myslíte, že sa nedalo spraviť aspoň o kúsok viac, a hlavne sa vás chcem spýtať takú konkrétnu vec, keďže máte ústavnú väčšinu, že či ste už v tomto návrhu nemohli riešiť tú nešťastnú potratovú turistiku, ktorá zo Slovenska robí bitúnok na zabíjanie nenarodených detí, a či ste nemohli aj toto tam zapracovať, pretože ak by sme obmedzili potratovú turistiku a zabíjanie tých detí, ktoré sem, sem prídu, aby tu boli zabité, tak tým by sme nijako ani podľa liberálov neobmedzovali práva občanov, alebo, alebo teda občaniek Slovenskej republiky, čiže toto sú moje otázky. Ďakujem pekne.
Kučerová, Viera, poslankyňa NR SR (2013-06-04):
Ďakujem za slovo. Pán poslanec Hlina, my sme spolu, čo sa týka, chcem hovoriť na tému Exekučného poriadku, už rozprávali veľakrát. Mrzí ma, že tento názor na exekútorov máte, pretože si myslím, že robia aj dobrú prácu tým, že ich povinnosťou je vymáhať pohľadávky, nič iné, vymáhať pohľadávky a priniesli veľa osožného aj v prospech veriteľov, ale o tom hovoriť nechcem. Nemôžem súhlasiť s tým, že neurobilo ministerstvo spravodlivosti nič v tom, že by prinieslo nejakú zmenu v rámci Exekučného poriadku na ochranu spotrebiteľa. Ja plne s vami súhlasím, čo sa týka spotrebiteľov. Ale bola, chcem upozorniť, že bol prijatý ods. 4 v § 57 Exekučného poriadku, čo sa týka možnosti, dokonca sa ukladá povinnosť exekútorovi v prípade, že zistí nejaké skutočnosti, ktoré by zakladali dôvod na zastavenie exekúcie, tak túto povinnosť má a musí dať exekúciu zastaviť v prípade, že zistí, že sa vymáhajú nejaké neoprávnené pohľadávky. A môžem vás uistiť, že množstvo exekútorov v rámci vymáhania v prospech Pohotovosti túto, túto svoju, túto možnosť a dokonca povinnosť využilo. A ja keď som túto činnosť vykonávala, tak vám poviem, že veľa exekúcií, čo sa týkalo spotrebiteľských úverov, som dala zastaviť. Samozrejme, to, čo si spotrebiteľ požičia, tú sumu, tú vrátiť musí, ale tie poplatky, úroky z omeškania, zmluvné pokuty, ktoré sú niekedy skutočne, ako hovoríte, vysoké, je možnosť v rámci Exekučného poriadku už terajšieho dať zastaviť. Takže a toto bolo prijaté, myslím, v roku 2010 na ochranu spotrebiteľov. Ďakujem.
B. Bugár, podpredseda NR SR: (2003-12-05):
A. Hajduk, poslanec: Ďakujem za slovo. Pán podpredseda, práve aj na tvorbe tohto iniciatívneho návrhu skupiny poslancov bolo vidieť, že naozaj výbor pre pôdohospodárstvo sa vecne a si myslím, že veľmi zoširoka touto problematikou zaoberal a vydiskutovali sa všetky veci a prakticky dnes stojíme pred tým, že vlastne je takmer všeobecná zhoda prijať zákon. Ďakujem.
Dostál, Ondrej, poslanec NR SR (2018-10-23):
Pán poslanec Madej, nedá mi, opäť je to jeden dôkaz, že ako ste to pokašľali s tým rokovacím poriadkom, lebo ste nám to ani nemohli dovysvetliť, keďže uplynulo tých 10 minút. A toto je naozaj, ideme meniť ústavu a vy preto, že uplynulo 10 minút, tak ste v podstate museli skončiť. Ešte ste sa nás mohli spýtať, či by sme vám dali súhlas s tým, aby ste mohli dohovoriť, ale neprišli ste s tým, lebo ani ste nemohli dovysvetliť, čo ste chceli povedať. Ak vám vyčítame, že na konci ústne prihlásených poslancov do rozpravy prichádzate s takýmto dôležitým návrhom, tak je to aj preto, že to nie je niečo, o čom sa tu dlho hovorilo, ako je to v prípade tých opozičných návrhov, čo bolo odborne prediskutované, na rokovaniach sa o tom hovorilo, na ústavnoprávnom výbore. Vy ste teraz prišli s úplne novým návrhom. Samozrejme, vychádza z toho, s čím prišiel SMER, ale SMER hovoril o tom, že trojpätinovou väčšinou sa budú voliť ústavní sudcovia. Teraz je to doplnené o to, že, že, že ak nie, tak z tých zvyšných sa budú voliť kandidáti. Je to doplnené o to, že nie parlament, ale, ale samotný Ústavný súd bude voliť predsedu a podpredsedu Ústavného súdu, čo to predtým vôbec, vôbec nebolo, nebolo v hre, pokiaľ si pamätám. A ešte aj to, na čo upozornil Peter Osuský, to sú tie dvojičky, lebo súčasné znenie hovorí o tom, že Národná rada navrhuje dvojnásobný počet kandidátov na sudcov Ústavného súdu, ktorých má prezident vymenovať, čiže keď je neobsadených 6 miest, tak Národná rada navrhuje dvojnásobok. Vy tam máte, že na každé voľné miesto sudcu Ústavného súdu navrhne, navrhne dvojicu kandidátov, z ktorej prezident vymenuje. Čiže na každé dvojicu. To je iné znenie, ako je, ako je v ústave. Tak by som sa chcel spýtať, aby ste povedali, že ako to myslíte, že čo to bude znamenať, že či naozaj hrozí to, že Fico... (Prerušenie vystúpenia časomerom.)
P. Hrušovský, predseda NR SR: (2003-10-31):
(Hlasovanie.) 124 prítomných, 115 za návrh, 2 proti, 6 sa zdržalo, 1 nehlasoval. Návrh zákona sme schválili. Ďakujem pánovi poslancovi Vážnemu za gestorstvo nad týmto zákonom a poprosím pána poslanca Kondróta, aby ako poverený spravodajca uvádzal hlasovanie  k prerokúvanému vládnemu návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Nech sa páči, pán poslanec Kondrót.
M. Hort, podpredseda NR SR: (2007-09-13):
A teraz budeme pokračovať prvým čítaním o návrhu poslancov Národnej rady Slovenskej republiky pána Dušana Jarjabka, Ľudmily Muškovej a Rafaela Rafaja na vydanie zákona, ktorým sa mení a dopĺňa zákon č. 61/2000 Z. z. o osvetovej činnosti v znení zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky . Návrh ste dostali ako tlač 387 a návrh na jeho pridelenie a prerokovanie vo výboroch máte v rozhodnutí č. 386. Pán poslanec, nech sa páči, je tu priestor na vaše úvodné slovo.
Kuffa, Štefan, poslanec NR SR (2015-12-02):
Ja len úplne krátko. Tento návrh zákona je tu opakovane, ja som to aj predkladateľovi hovoril už aj pred polrokom, aj pred rokom, aj dvoma rokmi, mám tam výhrady v tomto zákone, preto za tento návrh zákona nezahlasujem. A tie výhrady sú možno také prozaické, ale pre možno miestne pomery Bratislavy, ale treba si uvedomiť, že pediatri na Slovensku neraz pracujú vo veľmi ťažkých podmienkach, a neviem si predstaviť, že keď na telefón zavolá, nie sme, naša krajina, ešte stále na to pripravená a máme nedostatok lekárov prvého kontaktu. Jak všeobecných lekárov, tak pediatrov. A pediatri, keď taký pediater má plnú ambulanciu, niekedy to je v období nejakých chrípok, to môže byť až 70-80 aj viac ľudí za deň, neviem, či si to pán kolega vie vôbec predstaviť, čo len s toľkými ľuďmi prehodiť dve vety, a nieto ešte ich vyšetriť, určiť diagnózu, predpísať lieky, je to veľmi, veľmi náročné. A do toho keď by zavolala nejaká mamička, že potrebuje aj tu zdravotnú starostlivosť v domácom prostredí, predsa ten lekár by sa správal aj veľmi nezodpovedne, ak by ďalších, ja neviem, 40 alebo 80 malých pacientov nechal čakať v priestoroch čakárne ambulancie. Nemyslím si, že v daných podmienkach a v danej situácii by to bol dobrý návrh zákona. Ja aj v minulosti som mal v podstate telefonáty aj osobné stretnutia, kedy pediatri sa vyhradili voči tomuto návrhu zákona, povedali, jednoducho nie je to možné zaviesť do aplikačnej praxe, jednoducho by to nezvládli. A navyše obávam sa, že aj práve táto služba by bola zneužívaná, lebo nakoľko si myslím, že ešte aj naša spoločnosť, samotní pacienti, teda tí rodičia nedozreli sme ešte na to, aby takáto starostlivosť bola poskytovaná v domácom prostredí podľa tohto návrhu zákona. Ďakujem za pozornosť.
Baláž, Vladimír, poslanec NR SR (2019-09-19):
Keďže zo spoločnej správy nevyplývajú žiadne pozmeňujúce ani doplňujúce návrhy, budeme hlasovať o jedinom pozmeňujúcom návrhu, ktorý podala pani poslankyňa Antošová.
B. Bugár, podpredseda NR SR: (2002-02-15):
Nech sa páči, prezentujme sa a hlasujme o tomto návrhu, že prerokujeme daný návrh v treťom čítaní. (Hlasovanie.) Prítomných je 98 poslancov, za návrh 75, proti 3, zdržalo sa 14, nehlasovali 6. Konštatujem, že sme pristúpili k tretiemu čítaniu. Otváram rozpravu v rámci tretieho čítania. Pýtam sa, či sa hlási z prítomných poslancov a poslankýň do rozpravy v rámci tretieho čítania. Nie je to tak. Vyhlasujem rozpravu za skončenú. Pán poslanec, nech sa páči. M. Antecký, poslanec: Vážený pán podpredseda, dajte hlasovať o návrhu zákona ako o celku s odporúčaním gestorského výboru schváliť ho.
F. Mikloško, poslanec: (2009-12-09):
Ale celý tento priestor je absolútne naklonený primitivizmu. Primitivizmus vládol v tejto krajine za slovenského štátu v rokoch 1939 až 1945. Ministerstvo propagandy a všetci tí hlupáci tu otravovali Slovensko. A čo z toho zostalo? Nič, len pohŕdanie. Primitivizmus karieristov a hlupákov tu vládol celé obdobie komunizmu. A teraz znovu nám tu ľudia, ktorí v tejto vláde majú len teda korupčné škandály, idú vnucovať, že sa musí niečo robiť. Prepáčte, to všetko nie je vlastenectvo, to je primitivizmus, pretože primitivizmus je násilie, vlastenectvo je pozitívne, pokojné, radostné. A ja na rozdiel od vás všetkých som vlastenec, už aj preto, že som v živote nič neukradol, v živote som nič nikomu nezobral, ani štátu, páni poslanci zo SNS. Zapamätajte si to, za svoje národne orientované uši. (Hlasy z pléna.)
Bugár, Béla, podpredseda NR SR (2016-09-21):
Ďakujem pekne. Pán spravodajca, chcete zaujať stanovisko? Nie. Prerušujem rokovanie o tomto bode programu. A pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 50/´76 Z. z. o územnom plánovaní a stavebnom poriadku a o doplnení zákona č. 369/´90 Zb. o obecnom zriadení (tlač 199). Pán poslanec Ivan, znovu, nech sa páči, ako navrhovateľ máte slovo. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení zákona č. 369/1990 Zb. o obecnom zriadení v znení neskorších predpisov , tlač 199.]
B. Bugár, podpredseda NR SR: (2004-09-07):
Prosím teraz spravodajcu, ktorého určil navrhnutý gestorský, ústavnoprávny výbor, pána poslanca Petra Miššíka, aby sa ujal slova. Nech sa páči, pán poslanec.
Jurčík, Ľudovít, poslanec NR SR (2011-03-23):
Pardon, pardon, áno, pokračovanie, áno.
Jahnátek, Ľubomír, poslanec NR SR (2011-03-24):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre verejnú správu a regionálny rozvoj a, ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 11. mája 2011 a v gestorskom výbore do 13. mája 2011.
V. Veteška, podpredseda NR SR: (2005-10-27):
O ospravedlnenie neúčasti na dnešnom rokovaní 51. schôdze Národnej rady Slovenskej republiky písomne požiadali poslanci Eva Černá, Miklós Duray, Robert Fico, Miroslav Chovanec, Pavol Rusko. Teraz podľa dohodnutého postupu pri plnení programu 51. schôdze Národnej rady Slovenskej republiky budeme prerokúvať ako prvé dva návrhy zákonov, ktoré bude predkladať minister zdravotníctva Slovenskej republiky pán minister Zajac. Pristúpime teda k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov (tlač 1222). Spoločnú správu máte ako tlač 1222a. Pán minister, prosím, aby ste návrh zákona odôvodnili. Nech sa páči.
P. Paška, predseda NR SR: (2007-07-03):
(Hlasovanie.) 138 prítomných, 55 za, 79 proti, 4 sa zdržali. Bod 5 zo spoločnej správy sme neschválili. Nech sa páči.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 144 poslancov, za 80, proti nikto, zdržalo sa 61, nehlasovali 3. Tento návrh sme schválili.
Lipšic, Daniel, poslanec NR SR (2014-06-04):
Pani predsedajúca, ja mám procedurálny návrh, keby vždy keď vystúpi posledný rečník, ako hovorí rokovací poriadok, vyhlásil predsedajúci rozpravu za skončenú. Ja chápem, že ste ešte uvažovali počas obeda, či ešte nejaký ďalší pozmeňujúci návrh nedať, a aby nemusel niekto vystupovať, otvárať znovu rozpravu, tak ste ju neukončili. Ale to už považujem za pomerne malý prejav odvahy, ak ste chceli, ak ste zvažovali pozmeňujúci návrh, aby už mohla byť diskusia len v rámci faktických poznámok. Čiže poprosím vás, keby ste vždy, keď vystúpi posledný rečník, naozaj rozpravu ukončili a nerobili s tým špekulácie.
Laššáková, Jana, podpredsedníčka NR SR (2015-06-23):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem všeobecnú rozpravu za skončenú. A prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1580. Návrh na jeho pridelenie na prerokovanie výborom je v rozhodnutí č. 1592. Pán podpredseda vlády, prosím vás, uveďte aj tento návrh vlády.
P. Paška, predseda NR SR: (2008-07-03):
Otváram rozpravu. Písomnú prihlášku nemám. Pýtam sa, či sa chce, dámy a páni, niekto prihlásiť. Páni poslanci Slabý, Záhumenský, Džurina. Končím možnosť sa prihlásiť. Pán predseda výboru, nech sa páči, máte slovo.
Blanár, Juraj, podpredseda NR SR (2021-06-30):
Tri faktické poznámky na vaše vystúpenie. Ako prvý pán predseda výboru Jaroslav Karahuta.
Jarjabek, Dušan, poslanec NR SR (2020-10-14):
Ďakujem za slovo, pán predsedajúci. Pán poslanec Vetrák, zaujala ma jedna myšlienka, ktorú ste povedali v závere vašeho vystúpenia, a síce to, že vy ste tento zákon zdedili. Tak ja by som vás len chcel upozorniť, že od 6. marca vy tento zákon veselo používate, dnes je 14. septembra, môžete si zrátať, koľko je to mesiacov, koľko je to dní, koľko je to hodín a koľkokrát ste sa v rámci tohto času mohli stretnúť a mohli ste tento zákon zmeniť. Ešte raz, od 6. marca vy tento zákon používate. Dnes ste sa zobudili preto, lebo vám tečie do topánok. Chcem sa vás len spýtať ešte raz, opäť máte taký pocit a to, čo ste verejne povedali, že vy za nič nemôžete? Zopakujte to, prosím vás pekne, buďte taký láskavý.
Abrhan, Pavol, poslanec NR SR (2015-04-15):
Ďakujem pekne. Pán minister Kaliňák, dlho som rozmýšľal, že kto vám to asi poradil tento krok, ale po vystúpení môjho predrečníka už viem, kto to bol. Chcel by som ale povedať, že až do dnešného dňa som si myslel, že ministri vlády Slovenskej republiky sa zodpovedajú Národnej rade a poslancom. Dnes po vystúpení ministra vnútra som pochopil logiku SMER-u. Poslanci Národnej rady majú slúžiť ministrom. Minister vnútra tu vznáša obvinenia namiesto toho, aby konal. Veď ak má také poznatky, že boli spáchané trestné činy alebo že štát bol ukrátený, prečo nekonáte, už tri roky ste mohli konať. Vzniesť obvinenie, podať trestné oznámenie, máte na to možnosti aj plnú kompetenciu. Ale vstupovať ako minister vnútra do odvolávania podpredsedu Národnej rady, sa mi zdá z vašej pozície absolútne nenáležité. (Potlesk).
Paška, Pavol, predseda NR SR (2012-10-26):
Budeme hlasovať o návrhu pána poslanca Hrušovského, ktorý navrhuje... Ešte raz, dámy a páni, poprosím vás. Včera sme na grémiu povedali, akým spôsobom upravíme rokovanie. Jednou súčasťou tejto dohody bolo, že poslanecké kluby vzhľadom na to, že pondelok je neobvyklý rokovací deň, upravíme program tak, aby to vyhovovalo predkladateľom a spravodajcom. Na základe toho sme akceptovali návrh poslancov zo SaS, procedurálne sme hlasovali o dvoch bodoch. Pán predseda Hrušovský navrhuje ďalšiu zmenu, aby bod 49 bol súčasťou programu, ktorý sme schválili, tak ako sme podľa neho postupovali až do priebehu začiatku hlasovania. Takže budeme hlasovať o tomto návrhu. (Hlasovanie.) 128 prítomných, 45 bolo za, 16 proti, 61 sa zdržalo, 6 nehlasovali. Konštatujem, že tento procedurálny návrh sme neschválili. To znamená, ešte raz zopakujem, na základe schválených zmien bude program vyzerať tak, že v pondelok o 9.00 hod. ráno začneme bodom 48, potom budeme pokračovať bodom 49 a potom budeme pokračovať bodmi 55 a 56. Budeme hlasovať, pán spravodajca, teraz o návrhu, vládnom návrhu zákona, je to tlač 187. Sme v druhom čítaní, poprosím vás, dámy a páni, o pozornosť. (Hlasovanie o vládnom návrhu zákona o neprimeraných podmienkach v obchodných vzťahoch, ktorých predmetom sú potraviny , tlač 187.)
B. Bugár, podpredseda NR SR: (2006-02-01):
E. Rusnáková, poslankyňa: Ďakujem pekne. Chcem podporiť návrh pani poslankyne Muškovej už aj z toho dôvodu, že sme „spoločne“ niekoľkokrát hovorili o tom, že nie je vhodné prepájať očkovanie s povinnou školskou dochádzkou, pretože by to mohlo mať dokonca, následky právne i neústavné. V súčasnosti je potrebné povedať, že pravdepodobne, ak sa mýlim, pán minister, tak ma opravte, že v Slovenskej republike neexistuje zoznam zakázaných zložiek očkovacích látok pre deti, ak on existuje, tak určite by bolo dobré naozaj v tej diskusii, ktorú navrhla pani poslankyňa Mušková, pokračovať, pretože vedecké výsledky z krajín ako Veľká Británia, USA, Taliansko, Francúzsko aj Nemecko hovoria najmä o výhradách rodičov, ktorí majú deti postihnuté autizmom. Súhlasím s tým, aby sme bod 67 spoločnej správy neschválili, pretože nie je mi jasné, kto by mal vydávať potvrdenie o tom, že očkovanie nie je potrebné alebo nebolo uskutočnené z objektívnych dôvodov. Ďakujem pekne.
Pleštinská, Zita, poslankyňa NR SR (2021-02-05):
Ďakujem pekne, pán predsedajúci. Ja tiež by som chcela poďakovať pani poslankyni Zuzke Šebovej za jej príspevok aj za jej vklad k tomuto zákonu. Určite je významným zákonom pre, a takým signálom pre rodiny, ktoré majú deti do šesť rokov, a, samozrejme, pre seniorov. Je dôležité, že prináša systémovú sociálnu politiku v oblasti zdravotníctva a reformu liekovej politiky. Lieky sú dnes už súčasťou života nás všetkých. My máme v rodine 90-ročného otca, má rôzne diagnózy a mesačne mu platíme z jeho dôchodku až 70 eur. Takže tie položky sú veľmi vysoké. A určite mnohé rodiny, ktoré každý mesiac vynaložia veľké množstvo finančných prostriedkov na lieky, budú vďačné, že tento zákon prijmeme. Preto aj ja vyslovujem podporu tomuto návrhu zákona. Ďakujem pekne.
A. Belousovová, podpredsedníčka NR SR: (2008-05-22):
Pán poslanec Kvorka, chcete položiť doplňujúcu otázku? Nech sa páči.
Ráž, Jozef, minister dopravy SR (2024-01-16):
Z dôvodu časovej náročnosti vyjadrujem len súhlas s pozmeňujúcim návrhom pána poslanca Farkašovského. Ďakujem veľmi pekne.
Číž, Miroslav, doterajší podpredseda NR SR (2010-07-08):
Pán poslanec Andrej Ďurkovský.
Číž, Miroslav, podpredseda NR SR (2015-06-25):
Teraz v rozprave vystúpi pán poslanec Mikloško ako písomne prihlásený. Potom bude možnosť prihlásiť sa do rozpravy ústne.
Burian, Jozef, poslanec NR SR (2017-09-07):
Ďakujem, pán predsedajúci. Vážené kolegyne, vážení kolegovia, vážená vláda Slovenskej republiky, návrh uznesenia Národnej rady Slovenskej republiky k návrhu poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Richterovi, poverenému riadením ministerstva práce, sociálnych vecí a rodiny. Národná rada Slovenskej republiky po prerokovaní návrhu skupiny poslancov Národnej rady podľa čl. 88 ods. 1 a 2 Ústavy Slovenskej republiky vyslovuje nedôveru členovi vlády Slovenskej republiky Jánovi Richterovi, poverenému riadením ministerstva práce, sociálnych vecí a rodiny. Prosím, pán predsedajúci, dajte o tom hlasovať.
Bugár, Béla, podpredseda NR SR (2016-10-26):
Pán poslanec, neviem, ako to funguje pre zmenu teraz vo vašom klube, lebo na grémiu bola dohoda, že hocikto, kto bude chcieť napríklad minútu ticha kvôli hocičomu, tak najprv musí prísť s tým na grémium. To bola dohoda. Keď chcete, znovu dám hlasovať aj o tom. (Potlesk.) Pani poslankyňa Blahová, nech sa páči.
Štarchoň, Peter, poslanec NR SR (2018-12-05):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 25. januára 2019 a gestorský výbor do 28. januára 2019. Pán predsedajúci, prosím, otvorte rozpravu k uvedenému návrhu zákona.
Mikloško, Jozef, poslanec NR SR (2014-07-10):
Ďakujem, pán podpredseda vlády, za vašu odpoveď aj za prísľub, že sa situácia v budúcnosti zlepší, že sú na to pripravené konkrétne opatrenia. Ja by som sa ešte opýtal, keď už vás tu máme, koľko je asi takých agentúr u nás, ktoré pomáhajú pri tvorbe a vybavovaní týchto europrojektov, sú nejako licencované, evidované a kontrolované? V médiách som sa dočítal, že z financií, ktoré tečú do projektov, sa temer polovica stratí cestou. No určite to je prehnané, ale aká je teda vlastne pravda? A potom s tým súvisí, či sú aj nejaké pravidlá pre výšky provízií pre agentúry, či možno tú výšku provízií priamo zapísať do projektu alebo treba tieto provízie potom rozpisovať na rôzne fiktívne práce, analýzy, právne služby, ako sa voľakedy hovorilo, rozpísať na malinovky. Ďakujem.
Dzurinda, Mikuláš, poslanec NR SR (2015-05-27):
Zajtra. Zajtra. Zajtra. Zajtra.
Lehotský, Tomáš, poslanec NR SR (2023-06-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky. Za gestorský výbor navrhujem výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu hlasovať.
V. Veteška, podpredseda NR SR: (2006-03-15):
Nech sa vám páči. Ľ. Navrátilová, poslankyňa: Pán kolega, ale veď to je to isté, čo hovoríte, ak vy chcete niekomu zobrať peniaze a dať ich do, neviem kam, vlastne to som nepochopila, kam ich chcete dať, to znamená, že vy chcete tie peniaze pravdepodobne zoštátniť, lebo dnes to je v rukách súkromných spoločností a neviem si predstaviť procedurálne, ako by ste to urobili. Obmedzíte investovanie? Veď tým vlastne poškodíte tým ľuďom, ktorí sú sporitelia. Alebo vytvoríte nejakú štátnu inštitúciu, kde sa vrátia tie peniaze? Veď ani to sa nedá. Čiže vy môžete len urobiť, dať nulový príspevok do druhého piliera, čo je vlastne zastavenie, ale žiadne iné kroky, ktoré by nevybočovali v rámci ústavy, neviete urobiť. A to vám opakujem, neviete urobiť. Ďakujem.
Danko, Andrej, predseda NR SR (2019-04-02):
Prosím, prezentujme sa a hlasujeme. (Spravodajkyňa odchádza od rečníckeho pultu.) Ešte výbory, pani poslankyňa. (Hlasovanie.) Prítomných 130, za 35, proti 11, zdržalo sa 84. Konštatujem, že Národná rada sa uzniesla, že nebudeme pokračovať v rokovaní o návrhu zákona. Budeme pokračovať hlasovaním v prvom čítaní o vládnom návrhu zákona o prevencii a manažmente introdukcie a šírenia inváznych nepôvodných druhov, tlač 1331, bod 24 schváleného programu. Prosím spravodajcu z výboru pre pôdohospodárstvo a životné prostredie poslanca Vladimíra Matejičku, aby uviedol hlasovanie. (Hlasovanie o vládnom návrhu zákona o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov , tlač 1331.)
Viskupič, Jozef, poslanec NR SR (2016-04-26):
Ďakujem a dúfam, že aj po tomto prejave je opäť raz jasnejšie, prečo je dôležité spájať skúsenosť s tým, čo by malo pre politiku byť nové, inovačné a takpovediac to, čo by možno malo prevziať veslo. Dlhodobo vnímam vašu tézu, že by sa mala Slovensku podariť tzv. tretia demokratizačná vlna rátaná v ´89. roku prvá, v ´98. druhá a na najbližšie možno výzva pre rok 2020 tretia. Myslím si, že dôvody, ktoré ste spomenuli v príspevku pre programové vyhlásenie vlády, sú jasné. Absolútne vnímam ten dôvod, kde sa pýtate možno v tomto pohľade rečnícky, vláda akej kontinuity? Áno, treba pomenovať tie neblahé, neblahé javy, ktoré sa diali za vlády, ktorá odišla a skončila v roku 2016, a absolútne oprávnene sa pýtajú viacerí kolegovia aj vy – vláda kontinuity čoho? Pre vás boli tiež dôležité momenty, prečo by mala byť kontinuita personálne obsadzovaných silových zložiek štátu, ktoré zlyhávajú a zlyhávajú vo veľmi dôležitej veci, že ak sa má uplatniť pravidlo „padni, komu padni“, tak toto pravidlo proste na Slovensku neplatí. Ak toto pravidlo neplatí, zlyháva štát, nadchádza dezilúzia a stráca sa nádej, že môže sa na Slovensku niečo zmeniť. Ďakujem.
Laššáková, Jana, podpredsedníčka NR SR (2012-09-20):
Nech sa páči, pán minister, o odpoveď.
M. Číž, podpredseda NR SR: (2008-11-06):
Teraz vystúpi ako posledná písomne prihlásená pani poslankyňa Katarína Tóthová, má slovo.
F. Mikloško, poslanec: (2003-10-22):
Vystúpiť na dnešnej schôdzi Národnej rady Slovenskej republiky k uvedenému návrhu ma určil Výbor Národnej rady Slovenskej republiky pre vzdelanie, vedu, šport a mládež, kultúru a médiá svojím uznesením zo 16. októbra 2003 č. 136. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmé, čo sa ním má dosiahnuť. Všeobecná časť dôvodovej správy obsahuje vyjadrenie súladu návrhu s ústavou a medzinárodnými zmluvami, ktorými je Slovenská republika viazaná, zhromaždenie súčasného stavu, dôvody potreby novej právnej úpravy, hospodárskeho a finančného dopadu a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právami Európskej únie, ktorá spĺňa predpísané záležitosti. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky z 24. septembra 2003 č. 385 prideliť vládny návrh zákona o Slovenskom rozhlase (tlač 396) v druhom čítaní na prerokovanie Ústavnoprávnemu výboru Národnej rady SR, Výboru Národnej rady SR pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady SR pre ľudské práva, národnosti a postavenie žien a Výboru Národnej rady SR pre vzdelanie, vedu, šport a mládež, kultúru a médiá. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady SR pre vzdelanie, vedu, šport a mládež, kultúru a médiá, pričom odporúčam, aby výbory, ktorým bol predmetný návrh pridelený, ho prerokovali v lehote do 30 dní a gestorský výbor do 31 dní od jeho prerokovania v prvom jeho čítaní na schôdzi Národnej rady Slovenskej republiky. Vážený pán predsedajúci, ďakujem, skončil som, prosím, otvorte rozpravu.
Grendel, Gábor, podpredseda NR SR (2021-11-10):
Ďakujem za informáciu. O návrhu pána poslanca Linharta nemôžem dať hlasovať, takže prerušujem schôdzu do 11.10 hod., kedy budeme pokračovať v prerušenej rozprave, v ktorej vystúpi ako písomne prihlásený pán poslanec Linhart. (Prestávka.)
Hlina, Alojz, poslanec NR SR (2014-11-09):
Ďakujem veľmi pekne. Takto, aj v Dánsku sa kradne, aj v Dánsku podľa mňa ide niečo asi bokom, ale majú tam silnú občiansku spoločnosť, ktorá je mimoriadne senzitívna, mimoriadne teda akčná, a tá miera je asi taká, ako teda Dánsko dovolí a ľudia z Dánska dovolia. Prosím vás, veci, niekto povie pánbožko, niekto povie, príroda dala veciam mieru. A keď ujdete z miery, ani knižky nemusíte čítať, stačí Nový ČAS. Tak vám garantujem, že na konci je nešťastie, je problém. A to je to, čo my tu robíme. Ja som to už nie raz, nie dvakrát hovoril. Vy ste ušli z miery, vám už nič nestačí. Vám už není, vám je... (Reakcia z pléna.) Ale kolega, viete, on, on to úprimne povedal, predseda: vyhraj voľby, môžeš všetko. Proste on, to jasne to z neho vyšlo. To proste bol aspoň chvíľu, v ten daný moment úprimný. Ale chodí sa dovtedy, kým sa nerozbije ten krčah. A naozaj sa stotožňujem so slovami kolegu Lipšica, že kto by to bol povedal, že nejaké cétečko z Piešťan by mohlo byť spúšťačom. A možno naozaj sa stane tým spúšťačom. A možno naozaj si aj ľudia povedia, že nemusia chodiť okolo Paškovej vily v mestskom parku a len hromžiť, ale že oni majú právo a dokonca už aj povinnosť mu povedať, že to nie je správne, že tam býva. To už čo s tým? Ale že to, čo robí. Viete, my sme tak ujarmený ľud tejto krajiny, my tak akceptujeme, tak všetko prijímame, ako pomaly božiu vôľu. Nie je to tak. Nemusíte nič prijímať. Mieru tolerancie, akú máme nastavenú, je niekedy zúfalé. Áno, je dosť možné, že sa cétečko z Piešťan stane spúšťačom.
Beblavý, Miroslav, poslanec NR SR (2015-01-27):
Ďakujem pekne. Navrhujem zaradiť nový bod, správu vlády Slovenskej republiky, ktorá by mala byť predložená do 15 dní, o stave čerpania eurofondov zo súčasného programovacieho obdobia, teda 2000 – 2013, aj z toho, ktoré už začalo, teda 2014 – 2020. Dôvody sú tri. Jednak je to katastrofálne nečerpanie toho doterajšieho obdobia, kde podľa súčasného tempa posledného polroka ešte stále by malo prepadnúť okolo 2,5 mld. eur a kde za pobaltskými krajinami už zaostávame o viac ako 20 percentuálnych bodov. Druhý dôvod je, že z nového obdobia, hoci už beží 13 mesiacov, nebola vyhlásená ešte žiadna výzva napriek tomu, že v rovnakom období minulého obdobia už to boli výzvy za 0,5 mld. eur, a to sme zaostávali, a zároveň v Bruseli zostalo zablokovaných 569 mil. eur napriek tomu, že sme boli uistení, že do konca roka bude celé toto vyriešené, a tá suma je dnes väčšia ako pred niekoľkými mesiacmi, keď sa tento problém začal riešiť. Ďakujem veľmi pekne.